"Kha tshiṱori tsha mafhungo tshiṅwe na tshiṅwe tsho nangiwaho hu na zwinzhi zwinzhi zwo siiwaho nnḓa. Zwiṱori zwa mafhungo zwine na zwi vhona zwi a sumbedza kuvhonele kwa vhutshilo kwa vhukuma ku re na ndingayelo? Ndi zwiṱaluli zwifhio zwi fanaho zwi wanalaho kha zwiṱori zwenezwo? (tsumbo, Zwi khou ambesa nga ha khakhathi, vhaḓivhalea, ndaka/lupfumo?) Zwiko zwa mafhungo zwiṅwe zwi dzhenisa zwiteṅwa zwi sa dzhielwi nṱha nga zwiṅwe? U dzhia sia nga kunangele kwa tshiṱori Maitele/Phatheni ya u dzhiela nṱha mafhungo/zwiṱori zwi tshimbilelanaho na adzhenda ya tshigwada tshikene na a sa dzhieliho nṱha mafhungo/zwiṱori zwi tshimbilelanaho na kuhumbulele ku si kwa media yeneyo. U dzhia sia nga u ḽebuḽa  Nḓila ine muthu, tshigwada kana dzangano zwa khethululwa kana ḽebuḽu i shumiswaho kha u zwi ṱalusa.  U dzhia sia nga u ḽebuḽa hu ḓa nga nḓila mbili. Ya u thoma ndi ya u nambatedza zwigwada zwiṅwe ḽebuḽu yo kalulaho ngeno zwiṅwe zwigwada zwo litshwa zwi si na ḽebuḽu kana zwi na ḽebuḽu i sa ri tshithu, kana ngei na ngeno.  Lushaka lwa vhuvhili lwa u dzhia sia nga u ḽebuḽa lu itea musi muvhigi a so ngo tou balelwa fhedzi u ḓivha, hone a ṱalusa muthu kana tshigwada nga ḽebuḽu yavhuḓi; u fana na “makone” kana “ tshigwada tsha vhashumisi/khonzuma tsho ḓiimisaho nga tshoṱhe”. Nga u ita izwo, muvhigi u pfukisela maanḓa ane tshiko tshi si vhe nao. Tsumbo:  Dzi Cheetah dzi tshinyadzaho dzo bubudza Dzi Bulls dzi pfisaho vhuṱungu kha metshe wa Rugby we wa vha u tshi khou lweliwa vhukuma.  ‘Mutambo wa mafeisi wo vhuya hayani’, ho amba mufari wa tshiphuga kavhili we a bebwa East London.  “Khovhe dza vhimbi dzi na pfanelo nnzhi dza u tshila sa vhazwimi vhadzo”, ho fhindula mulweli wa pfanelo dza khovhe dza vhimbi o dinalea. U dzhia sia nga hune mafhungo a vhewa hone  Fhethu hune tshiṱori tsha vhewa hone ndi muelo wa uri mudzudzanyi u dzhiela nṱha zwingafhani tshiṱori.  U itela u wana mavhetshele a tshiṱori nga u dzhia sia, sedzani hune gurannḓa ya vhea zwiṱori zwa poḽitiki.  Zwi mathomoni/nṱha ha siaṱari?  Zwi kha siaṱari ḽa u thoma?  Ni tea u ya kha masiaṱari zwao u itela u wana mafhungo? U dzhia sia nga u sipina – U dzhia sia nga u sipina hu itea musi tshiṱori tshi na ṱhalutshedzelo nthihi fhedzi ya tshiwo kana phoḽisi, hu sa dzhielwi nṱha ya tshiṅwe; u sipina hu angaredza thouni – ndi mahumbulwa a dzhiaho sia a muvhigi nga ha mbuno dzi sa dzhiiho sia; a itisaho uri kuhumbulele kwa sia ḽithihi ku vhonale ku khwiṋe kha kuṅwe. 38 GAIDI YA U ḒIGUDISA YAKUSHUMISELE KWO KHETHEAHO KWA LUAMBO (KKL) | TSHIVENḒA"